Presuda Suda (drugo vijeće) od 26. svibnja 2016. –
National Exhibition Centre
(predmet C‑130/15)(1)
„Zahtjev za prethodnu odluku – Zajednički sustav poreza na dodanu vrijednost – Šesta direktiva 77/388/EEZ – Izuzeće – Članak 13. dio B točka (d) podtočka 3. – Transakcije koje se odnose na plaćanja i transfere – Pojam – Kupnja karata za predstave ili druga događanja – Plaćanje debitnom ili kreditnom karticom – Usluge ‚obrade plaćanja karticom’”
1.                     Usklađivanje poreznih zakonodavstava – Zajednički sustav poreza na dodanu vrijednost – Oslobođenja predviđena Šestom direktivom – Bankarske transakcije iz članka 13. dijela B točke (d) podtočke 3. – Transakcije transfera i plaćanja u smislu navedenog članka – Mjerila za određivanje (Direktiva Vijeća 77/388, čl. 13., dio B t. (d) podt. 3.) (t. 35., 36., 38.)
2.                     Usklađivanje poreznih zakonodavstava – Zajednički sustav poreza na dodanu vrijednost – Oslobođenja predviđena Šestom direktivom – Bankarske transakcije iz članka 13. dijela B točke (d) podtočke 3. – Pojam – Kupnja karata za predstave ili druga događanja – Plaćanje debitnom ili kreditnom karticom – Usluga ‚obrade plaćanja karticom’ – Isključenje (Direktiva Vijeća 77/388, čl. 13. dio B t. (d) podt. 3.) (t. 52. i izreka)
Izreka
Članak 13. dio B točku (d) podtočku 3. Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet – zajednički sustav poreza na dodanu vrijednost: jedinstvena porezna osnovica treba tumačiti na način da se izuzeće od poreza na dodanu vrijednost predviđeno u toj odredbi, koje se odnosi na transakcije koje se odnose na plaćanja i transfere, ne primjenjuje na uslugu „obrade plaćanja debitnom ili kreditnom karticom”, poput one u glavnom postupku, koju porezni obveznik pružatelj te usluge pruža osobi koja preko njega kupuje kartu za predstavu ili drugo događanje koju on prodaje u ime i za račun drugog subjekta, a koju ta osoba plaća debitnom ili kreditnom karticom.
1 – SL C 190, 8. 6. 2015.